RUKOUSKIRJE  SUOMEN  PUOLESTA !   9.9.2015

TV7:ssa oli 20.8.2015 rukous- ja paastopäivä Suomen puolesta.  Ehkä noin 50000 suomalaista rukoili Suomen puolesta herätystä ja uudistusta Suomelle. Seuraava TV7 rukouspäivä on 15.10.2015 eli 8 viikon päästä edellisestä rukouspäivästä.

Ehdotin, että nämä 8 viikkoakin Suomi rukoilisi palavasti kansamme puolesta, sillä nyt on monella tapaa hätätila. Suomi tarvitsee todella Jumalan voimallisen käden apua, vaikka kaikki eivät sitä vielä ymmärrä. TV7:n kanssa on sovittu ja julkaistu paikkakunnat, jotka rukoilevat tuon 8 viikon aikana. On ehdotettu myös, että kun Jumala antaa eri rukousryhmille rukousaiheita, niin voimme välittää niitä toisillemme, jotta kaikki voisivat rukoilla kyseisen asian puolesta. 

Viikolla 35 rukoilee Helsinki, viikolla 36 Kolari, viikolla 37 Kuusamo, viikolla 38 Turku, viikolla 39 Kokkola, viikolla 40 Salo, viikolla 41 Jyväskylä ja viikolla 42 Oulu. Saakoon Jumalan Pyhä Henki ohjata eri paikkakuntien rukoilijat yhteen eri seurakunnista ja yhteisöistä, sillä rukous on "jokamiehen oikeus". Rukouksessa Jumala muuttaa meitä ja meidän kauttamme Suomea. 

Kuka tahansa voi yhtyä rukoilemaan kaikkina viikkoina ja jokaisena päivänä Suomen puolesta.  Olisi hyvä jos kymmenet eri paikkakunnat rukoilisivat joka viikko Suomen puolesta niin, että ainakin 200000 rukoilijaa huutaisi Herran puoleen Suomen puolesta jatkuvasti. Että Suomen jokaisesta kaupungista ja kylästä Herra löytäisi esirukoilijoita Suomen puolesta Jeesuksen Nimessä!

KOLARIN  RUKOUSVIIKKO OLI SIUNAUS !

Kolarin helluntaiseurakunta järjesti joka päivälle rukousillan eri paikkoihin: koteihin, kirppikselle ja rukoushuoneelle. Rukousviikko huipentui voimalliseen profetaaliseen  tapahtumaan.

Mitä rukoilimme ? Mitä Herran Henki puhui ?

- Herran Henki kehotti erityisesti rukoilemaan ruuhkavuosia elävien suomalaisten (20-40 v.) puolesta. Heille voimallista Hengellistä heräämistä kiireisen ja ruuhkaisen elämän keskellä.

- Sitten uskovien puolesta, joille maailman ystävyys on tullut rakkaammaksi kuin Jeesuksen ystävyys. "Te avionrikkojat! Ettekö tiedä, että maailman ystävyys on vihollisuutta Jumalaa vastaan. Joka siis tahtoo olla maailman ystävä, hänestä tulee Jumalan vihollinen." Jaakob 4:4. Tässä kontekstissa  avionrikkojilla tarkoitetaan morsiusseurakunnan ja yljän Jeeuksen välistä suhdetta. 

- Sitten uskovien puolesta, jotka puhuvat pahaa toisista uskovista "selän takana". "Kuolettakaa siis maalliset jäsenenne: haureus,saastaisuus, kiihko, paha himo ja ahneus, joka on epäjumalanpalvelusta. Niiden vuoksi Jumalan viha kohtaa tottelemattomuuden lapsia, ja niissä tekin ennen vaelsitte, kun niissä elitte. Pankaa nyt tekin pois tämä kaikki: viha, kiivastuminen, pahuus, pilkka ja häpeämätön puhe suustanne. Älkää puhuko valhetta toisistanne. Olettehan riisuneet pois vanhan ihmisen tekoineen ja pukeutuneet uuteen, joka uudistuu tietoon, Luojansa kuvan mukaan." Kol. 3:5-10

- Sitten rukoilkaamme jatkuvasti Suomen esivallan puolesta, riippumatta siitä, ketkä kulloinkin ovat vastuutehtävissä ja kaikkien suomalaisten puolesta, että he pelastuisivat. "Kehotan siis enne kaikkea anomaan, rukoilemaan, pitämään esirukouksia ja kiittämään kaikkien ihmisten puolesta, kuninkaiden ja kaikkien vallanpitäjien puolesta, että saisimme viettää rauhallista ja hiljaista elämää kaikin tavoin hurskaasti ja kunniallisesti. Se on hyvää ja mieluista Jumalalle, meidän pelastajallemme, joka tahtoo, että kaikki ihmiset pelastuisivat ja tulisivat tuntemaan totuuden."  1Tim. 2: 1-4. 

- Sitten Pyhä Henki muistutti, että Jumala on antanut Suomelle 70 vuotta rauhan ja kasvun aikaa eli etsikkoaikaa etsiä Jumalaa, mutta liian monet suomalaiset ovat enemmän kiinni maalisissa asioissa kuin Jumalan Valtakunan asioissa. Herra annna vielä armosi Suomen kansalle !

- Pyhä Henki puhui  rukoilijoiden kautta, että Jumalan Henki murtaa kovuuden ja vuodattaa särkyneisyyden ja murtuneisuuden Hengen uskovien ylle Suomen Lapissa ja se leviää laajemmallekin. Silloin Jumalan Pyhän Hengen tulet syttyvät erityisesti Länsi-Lapissa ja sitten laajemmallekin alueelle Jeesuksen Nimessä. Sinne missä suostutaan nöyrtymään ylpeydestä ja itsekeskeisyydestä, sinne tulee murtuneisuuden henki ja herätys (katso esim. Juudan kansan voitto vihollisista 2 Aikakirja luku 20).

Tätä henkemme janoaa ja sielumme huutaa yötä päivää kyynelin kuivassa erämaassa ja Herra ei voi olla vastaamatta lastensa huutoon! Halleluja! Kiitos Herralle!

Siunaavin rukousterveisin Jorma Lappalainen, Kolari
lappalainenjorma@gmail.com
www.kolarinhelluntaiseurakunta.fi